Patada

250px|thumb
thumb

Patada est unu comune de 3.364 abitantes de sa provintzia 'e Tathari (Regione Agraria n.1: Montes de sa Costera e de Elà), in su Montacutu.
Chin un'altària chi andat dae 794 a 828 metros s.l.m. est sa bidda pius arta de sa provintzia 'e Tathari.

Posta suta 'e sas arturas de Pattada, colende in sa carrera chi andat a Oscheri, b'est sa 'iddighedda de 'Antina (chi est suzeta a Pattada).

Sas làcanas de su cumonale 'e Pattada, chi hat un'isterrida de 165 kilometros cuadros, tocan maigantas biddas (de su Montacutu, de sa Costera e de sa Barbagia 'e Bithi).
Sos montes printzipales sunt: s'Unturzu, Molimentos, Sedda Otinnera, su Corriadore, Sa 'Uca 'e su Truncu, sa Muzere, sa Filu 'e su Telarzu e-i su Monte 'e Lerron.

Pattada est connota e mentovada meda pro sos mastros frailarzos chi produint sas "Resolzas", leppas chin sa maniga de corru 'e murone e-i sa fiama de atarzu a fromma 'e foza de murta.
Connota fiamentra pro sos violinos, su casu 'onu e-i sos durches.

Dae Pattada a Bantina b'at naschidu maigantos poetes connotos in sas ateras leadas e in tota sa Sardigna chi sunt:
Padre Luca Cubeddu, Pesutzu, "Limbudu" (improveru de Juanne Asara). Ateros poetes mentovados sunt: Sini Ogana, Coccera, Cambone e Palitta Su cantu de su suore . De sos poetes bios no si podet no mentovare a Monzita,  poete chi at una capatzidade de descrier sa campagna, sos logos, sos tribaglios, in manera unica.

In sos terighinos de su monte 'e Lerron (1094 m) colat una "tappa" de su Rally Italia Sardinia.

Finamentra si sa bidda est cuverenada dae su 'entu cossu (travuntana) dae su monte' e Santu 'Ainzu, in ijerru bi faghet fritu meda (mentovada sa fioccada 'e su 1956 chi c'at carrarzadu sas jannas de sas domos) finas si tocat de narrer chi est unu fritu sicu. In istiu si b'istat bene meda e a sero cando si che cuat su sole, no tocat mai de s'ismentigare unu golfitu ca sa friscura si faghet intendere. 

In su cumonale de sa bidda bat 'enas de abba 'onas meda: in s'Olorche, in su monte 'e Lerron, In Muros de Intro, e bai nende. 

Sa cheja pius manna est cussa 'e Santa Sabina (amparadora de sa bidda; sa festa est su 29 de austu). De sa cheja antiga b'at restadu pagu meda e finamentra su campanile 'etzu, a base tunda, nd'est rutu pro neghe de unu lampu in sa prima meidade de su seculu chi si ch'est coladu. Su campanile nou, a base cuadrata, nd'est istadu imboladu a fine e su 1900 pro problemas istruturales.

Ateras chejas de sa bidda sunt su Rosariu, in sa piata manna de sa bidda (su Pebianu), santu Juanne, s'Ispiridu Santu, Su Galminu, e foras Santu Nigola e Santu Miali.

Su lagu 'etat 72 miliones de metros cubos de abba e, in parte at cambiadu su clima 'e sa bidda: innantis no si b'idiat neulas chi como in ijerru b'est guasi 'onzi die.

Sos 'ighinados de Pattada

Almutedu
Biddanoa
Binza 'e Cheja
Carrucalza
Corona
Cunventu
Fronte 'e Concas 
Funtan'altu
'Ia manna
Istrìa
Malchitu
Marmuradas 
Mesu 'e Coltes
Pedra 'e Mola
Ponte Loddero
Riu Toltu
sa 'e don Caralu
sa 'e Mazocu
sa Funtana 'e Colveddu
sa Garrera Longa
sant'Ainzu
santa Rughe
santu Juanne
sa Pala 'e Corona
sa Piedade
sa Raga
sa 'Uca 'e aidu
s'Ena
s'ena 'itera
s'Enighedda
s'Ispideru Santu
s'Oltu 'e Malta
s'Oltu ('e s')Iscrianu
sos Alinos
sos Pirastros 'e Itoro
su Campusantu 'ezu
su Cucuru
su 'Eladolzu
su Filigalzu
su Fossu
su Fossu 'e Caddura
su Galminu
su Gialdinu 'e Manca
su 'Iddizolu
su Pebianu
su Poju - sas Presones
su Rualzu
su Sotziu

Patrimoniu archeologicu
Nuraghes

su Anzu I
su Anzu II
Badde Sinara
Bisellà
sa Cadrea
casa Campus
su Casteddu 'e Olomene
Crabiles
sas Domos de sa Terra
Donnigheddu
Elvanosu
sas Giobadas
sa 'e Lambrone
Lamparigos
Lerron - con villaggioLiolco
Litu Pedrosu mannu - con villaggioLitu Pedrosu minore - con villaggioMalzanitu
Mandrana
Muzzone
su Nelo
sa Niera
Norchetta
Nuridolzu
Olisè
Ortusanu
Otinera - con villaggiosant'Elia
sa Patada - con villaggio''
sa Pedra 'e s'Abba
sa Pira
sa Punta 'e Bisellà
sa Puzonina
Serra 'e Sorighes
Su Sauccu

category:Comunes de sa provìntzia de Tàtari